Diari Oficial de la Generalitat Valenciana


Sumari del DOGV 7145, del 05-11-2013 (2013/10832)

Subhasta d'un bé immoble a Gandia.
----------------------------------

### Dades del document

Número de DOGV
:   7145

Data del DOGV
:   05-11-2013

Secció del DOGV
:   V. ANUNCIS - C) ALTRES ASSUMPTES

Número del document
:   2013/10291


Organisme emissor
:   Vila, Martinez y Marzal Notarios, CB

Tipus de document
:   Subhasta

Subhasta d'un bé immoble a Gandia. [2013/10717]  
Miguel Vila Castellar, notari del Col·legi de València, amb residència a Gandia, faig saber que en la meua notaria, sítia a Gandia (València), carrer de Rausell número 2, 2n pis, es tramita la venda extrajudicial, de conformitat amb l'article 129 de la Llei Hipotecària, de la següent finca hipotecada que no constituïx vivenda habitual dels titulars registrals:  
  
Número nou. Una vivenda situada en el quart pis, a l'esquerra, mirant des del carrer, porta huit, i amb eixida independent per mitjà de l'escala general d'accés; té una extensió superficial de huitanta-quatre metres quadrats, amb tots els servicis i dependències propis d'una vivenda moderna. Afronta: per la dreta, mirant des del carrer, amb el buit de l'escala i l'altra vivenda del mateix pis número huit; per l'esquerra, amb Antonio Barber, i al fons, amb les volades del pati de la planta baixa.  
Quota de participació: 10 per cent.  
Referència cadastral: 1498041KI3864P2070KE.  
Inscripció: inscrita en el Registre de la Propietat de Gandia número 1, al tom 1742, llibre 970, foli 69, finca número 45546, inscripció 7a.  
Integració: forma part en règim de propietat horitzontal de l'edifici siti a Gandia, al carrer de Sant Pere, número setanta-sis, que té una extensió superficial de dos-cents vint metres quadrats.  
  
Atés que la subhasta de la finca és procedent, se n'indiquen les condicions:  
Tindrà lloc en la meua notaria. La primera subhasta, el dia 19 de desembre de 2013, a les 11.00 hores, el tipus de la qual serà de cent noranta mil nou-cents cinquanta-sis euros amb setanta-un cèntims d'euro (190.956,71 €); si no hi ha postor o si resulta fallida, la segona subhasta, el dia 22 de gener de 2014, a les 11.00 hores, el tipus de la qual serà el setanta-cinc per cent de la primera; en els mateixos casos, la tercera subhasta, el dia 20 de febrer de 2014, a les 11.00 hores, sense subjecció a tipus; i si hi haguera pluralitat de millores en la tercera subhasta, la licitació entre millorants i postor, el dia 3 de març de 2014, a les 11.00 hores.  
La documentació i el certificat del registre a què es referixen els articles 236.a i 236.b del Reglament Hipotecari poden consultar-se en la notaria de dilluns a divendres de 09.00 a 14.00 hores i de dilluns a dijous de 16.00 a 19.00 hores. S'entendrà que qualsevol licitador accepta com a suficient la titulació aportada. Les càrregues, els gravàmens i els assentaments anteriors a la hipoteca que s'executa continuaran subsistents. Els licitadors, prèviament a la subhasta, hauran de consignar en la notaria una quantitat equivalent a un trenta per cent del tipus assenyalat, en el cas de primera o segona subhasta, o del trenta per cent del tipus de la segona en el cas de tercera subhasta, per mitjà d'un xec bancari a nom del notari o d'un justificant d'ingrés en el compte d'esta notaria obert en Caixa Popular - Caixa Rural S. Coop. de Crèdit Valenciana, oficina principal a Gandia, sítia al carrer de Sant Pere, número 60 d'esta població.  
Podran fer-se postures per escrit en un plec tancat, acompanyades del justificant del depòsit previ, fins al moment de la subhasta. L'adjudicació a favor del creditor requeridor o la rematada a favor d'ell o d'un creditor posterior només podran fer-se amb la condició de cedir-les a un tercer.  
  
Gandia, 30 d'octubre de 2013.- El notari: Miguel Vila Castellar.